**Hévíz Város Önkormányzat Képviselő-testületének**

**42/2014.(XII. 15.) önkormányzati rendelete**

**Hévíz Város Önkormányzat 2015. évi átmeneti gazdálkodásáról**

Hévíz Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. **A költségvetés szerkezete**

**1. §** A rendelet hatálya a Hévíz Város Önkormányzat Képviselő-testületére (a továbbiakban: Képviselő-testület) és annak bizottságaira, a polgármesterre, a Hévízi Polgármesteri Hivatalra és a költségvetési szervekre terjed ki.

**2. §** (1) A költségvetés címrendje:

a) Hévízi Polgármesteri Hivatal (továbbiakban: polgármesteri hivatal);

b) Hévíz Város Önkormányzat Gazdasági, Műszaki Ellátó Szervezet.

c) Brunszvik Teréz Napközi Otthonos Óvoda

d) Gróf I. Festetics György Művelődési Központ, Városi Könyvtár és Muzeális Gyűjtemény

e) Teréz Anya Szociális Integrált Intézmény

(2) A rendelet mellékletét képező táblázatok a következőképpen jelölik.

a) I. Hévízi Polgármesteri Hivatal;

b) II. Hévíz Város Önkormányzat Gazdasági, Műszaki Ellátó Szervezete;

c) III. Brunszvik Teréz Napközi Otthonos Óvoda

d) IV. Gróf I. Festetics György Művelődési Központ, Városi Könyvtár és Muzeális Gyűjtemény

e) V. Teréz Anya Szociális Integrált Intézmény;

**2. A költségvetés bevételei és kiadásai**

**3. §** (1) Hévíz Város Önkormányzat 2015 évi átmeneti gazdálkodás költségvetési bevétele:1.074.982 ezer forint ebből működési célú bevételek 667.130 ezer forint, felhalmozási célú bevételek 407.852 ezer forint.

(2) Az Önkormányzat finanszírozás célú bevétele 194.237 ezer forint.

(3) Az Önkormányzat 2014. évi átmeneti gazdálkodás bevétele összesen: 1.074.982 ezer forint, azaz Egymilliárd-hetvennégymillió-kilencszáznyolcvankettőezer forint.

(4) Az önkormányzat költségvetési bevételeit kiemelt előirányzatonként az 1. melléklet C oszlopa tartalmazza.

(5) Az önkormányzat működési bevételeinek és kiadásainak egyensúly alakulását az 1/1. melléklet mutatja be.

(6) Az önkormányzat felhalmozási bevételeinek és kiadásainak alakulását az 1/2. melléklet tartalmazza.

**4. §** (1) Az Önkormányzat költségvetési kiadása 1.074.982 ezer forint, ebből működési célú kiadások 667.130 ezer forint, felhalmozási célú kiadások 407.852 ezer forint.

(2) Az Önkormányzat 2015. évi átmeneti gazdálkodás kiadása összesen: 1.074.982 ezer forint, azaz Egymilliárd-hetvennégymillió-kilencszáznyolcvankettőezer forint.

(4) Az önkormányzat költségvetési kiadásait kiemelt előirányzatonként az 1. melléklet tartalmazza.

**5. §** (1) A megállapított működési kiadás előirányzatain belül kiemelt előirányzatok:

a) személyi juttatások 201.652 ezer forint

b) munkaadót terhelő járulékok és szociális hozzájárulási adó 60.063 ezer forint

c) dologi kiadások 251.210 ezer forint

d) ellátottak pénzbeli juttatásai 8.223 ezer forint

e) Működési célú támogatás államháztartáson belülre 27.282 ezer forint

f) Működési célú támogatás államháztartáson kívülre 104.200 ezer forint

g) Működési tartalék 14.500 ezer forintt

(2) A megállapított felhalmozási kiadás előirányzatain belül kiemelt előirányzatok

a) beruházás 363.852 ezer forint

b) Egyéb felhalmozási célú kiadások 4.000 ezer forint

(3) A megállapított kiadási előirányzaton belül a felhalmozási tartalék 40.000 ezer forint.

(4 A költségvetés egyensúlyát 194.237 ezer forint finanszírozás célú bevétel igénybevételével –maradvány igénybe vétele - biztosítja. Ebből a működési célú kiadást 70.650 ezer forint, a fejlesztési célú kiadást 123.587 ezer forintban állapítja meg.

(5 A működési célú bevételek költségvetési szervek szerinti megbontását a 2/1. melléklet C oszlop 1-24. sor*, 3/1., 3/2., 3/3., .3/4., mellékletek C oszlop 1-24.sor*, a polgármesteri hivatal működési célú bevételek feladatonkénti megbontását a 2*/1/1. melléklet,* közhatalmi bevételek részletezését az *2/2/1. melléklet, a működési támogatás, végleges pénzeszköz átvétel részletezését a 1/4. melléklet* tartalmazza.

(6) A működési célú kiadások költségvetési szervek szerinti megbontását az 2/1. melléklet F oszlop 1-24.sor*, 3/1., 3/2., 3/3., 3/4., mellékletek F oszlop 1-24. sor,* a polgármesteri hivatal működési célú kiadások feladatonkénti megbontását a *2/1/1. melléklet, a* polgármesteri hivatal szociálpolitikai juttatások, ellátások részletezését a 2/6.melléklet, a támogatás értékű és ÁHT-n kívüli működési pénzeszköz-átadás részletezését az 1/6. melléklet tartalmazza.

**6. §**  A Hévízi Polgármesteri Hivatal 2015. évi átmeneti gazdálkodásának:

a) bevételi főösszege 98.580 ezer forint;

b) kiadási főösszege 98.580 ezer forint;

**7. §** A Hévíz Város Önkormányzat Gazdasági, Műszaki Ellátó Szervezet 2015. évi átmeneti gazdálkodásának:

a) bevételi főösszege 126.283 ezer forint;

b) kiadási főösszege 126.283 ezer forint;

**8. §** A Brunszvik Teréz Napközi Otthonos Óvoda 2015. évi átmeneti gazdálkodásának

a) bevételi főösszege 32.938 ezer forint;

b) kiadási főösszege 32.938 ezer forint;

**9. §** A Gróf I. Festetics György Művelődési Központ, Városi Könyvtár és Muzeális Gyűjtemény 2015. évi átmeneti gazdálkodásának:

a) bevételi főösszege 62.246 ezer forint;

b) kiadási főösszege 62.246 ezer forint;

**10. §.** A Teréz Anya Szociális Integrált Intézmény 2015. évi átmeneti gazdálkodásának:

a) bevételi főösszege 81.891 ezer forint;

b) kiadási főösszege 81.891 ezer forint;

# 3. Létszámkeret, cafeteria juttatás

**11. §** A költségvetési szervek létszámkerete 2015. január 1-jei időpontra 255,5 fő, költségvetési szervenkénti megbontását az 5. *melléklet* állapítja meg.

**12. §** Az önkormányzatnál, a költségvetési szerveknél foglalkoztatottak, a foglalkoztatási jogviszonyban álló polgármester és alpolgármester részére, az éves cafeteria juttatás bruttó 200.000. Ft.

**4. A költségvetés végrehajtásának szabályai**

**13. §** (1) A költségvetés végrehajtásáról a polgármester és a költségvetési szervek hatásköreik szerint gondoskodnak.

(2) A képviselőtestület felhatalmazza a költségvetési szerveket a költségvetésben előírt bevételek beszedésére és a jóváhagyott kiadások teljesítésére.

(3) A költségvetési szerveknél a tervezett bevételek elmaradása nem vonja automatikusan maga után a költségvetési támogatás növekedését. A kötelezettségvállalásokat - amennyiben a tervezett bevételek elmaradnak -, csak a bevételek mértékéig lehet eszközölni.

(4) A költségvetés megállapított eredeti bevételi előirányzat 5 %-os mértékű túlteljesítése esetén a többlet az Önkormányzatot illeti meg.

(5) Az államháztartáson belülre és kívülre engedélyezett támogatások, amennyiben annak előirányzata meghaladja a 10 millió forintot, a megállapodásokat úgy kell megkötni, hogy azok finanszírozása havi ütemezésben, míg az évközi elszámolások negyedévente történjenek.

**5. A polgármester hatásköre**

**14. §** Képviselő-testület a költségvetési szerveknél az üres és megüresedő álláshelyeket zárolja. A zárolt álláshely betöltéséhez a költségvetési szerv vezetője a polgármester előzetes engedélyét köteles kérni.

**15. §** A felhalmozási kiadások egy sorszámon belüli alábontása összességében egy előirányzatot képez. A polgármester az alábontott előirányzatok között átcsoportosíthat, de nem módosíthatja az alábontott előirányzat összesen előirányzatát. Az átcsoportosításról negyedévente tájékoztatja a képviselő-testületet.

# 6. Átmeneti gazdálkodásról szóló rendelet hatálya

**16. §** Az átmeneti gazdálkodásról szóló rendelet keretszámai beépülnek a 2015. évi költségvetési rendeletbe.

(2) Az átmeneti költségvetésről szóló rendelet 2015. január 1-től 2015. március 31-ig hatályos, amennyiben a költségvetési rendelet elfogadásra kerül, e rendelet hatályát veszti.

**7. Hatályba léptető rendelkezés**

**17. §** A rendelet 2015. január 1-én lép hatályba.

Hévíz, 2014. december 11.

dr. Tüske Róbert Papp Gábor

jegyző polgármester

A rendelet kihirdetve:

Hévíz, 2014. december 15-én

### dr. Tüske Róbert

### jegyző